Rikunarita-ORG/Wikinium huggingface dataset:
# కిన్నెర (మాసపత్రిక)

కిన్నెర ముఖచిత్రం
**కిన్నెర** ఒక తెలుగు మాసపత్రిక. ఇది 1948 సంవత్సరం నవంబరు నెలలో ప్రారంభమైనది. మద్రాసు నుండి వెలువడింది. దీనికి వ్యవస్థాపక సంపాదకులుగా పందిరి మల్లికార్జునరావు పనిచేశారు.

## ఆశయం

ఈ పత్రిక తొలిసంచిక సంపాదకీయంలో ఈ పత్రిక ఆశయాన్ని సంపాదకులు ఇలా పేర్కొన్నారు. “ఈ నవభారత జనసమయంలో, ఈ యుగసంధిలో సుస్థిరమైన భారత జాతీయ నిర్మాణానికి, ముఖ్యంగా సౌష్ఠవమైన ఆంధ్ర రాష్ట్రనిర్మాణానికి దోహదమివ్వడమే మా ప్రధానాశయం. తెలుగు భాష, తెలుగు సంస్కృతి, తెలుగు విజ్ఞానానికి యథోచిత సేవచేయుటయే మా కిన్నెర పత్రిక యొక్క ఉత్కంఠ. మా ఉద్యమానికి ఆంధ్రులంతా తోడ్పడతారని మా ఆశ.”

## 1950 పత్రికలోని విషయాలు

* రైల్వే పునర్వర్గీకరణ
* వ్యాఖ్యలు
* డాక్టర్ సర్వేపల్లి రాధాకృష్ణన్
* డాక్టర్ కథ
* నృత్యం
* బామ్మ తపఃఫలం
* విజ్ఞాన పురోగతి : శబ్దవేగం మించి ప్రయాణం
* కుటుంబ సమావేశం
* నారాయణభట్టు
* రాజా - రాణి
* రెండవతరం
* సాంఘిక వాసన
* సౌందర్య నిరూపణలో అభిరుచి
* ఏరిన ముత్యాలు

## రచయితలు

ఈ పత్రిక కోసం పేరొందిన రచయితలు రచనలు చేసేవారు. వారిలో భమిడిపాటి కామేశ్వరరావు, మల్లంపల్లి సోమశేఖరశర్మ, శ్రీపాద సుబ్రహ్మణ్యశాస్త్రి, చెఱుకుపల్లి జమదగ్నిశర్మ, వసంతరావు వేంకటరావు, బులుసు వేంకటరమణయ్య, చాగంటి సోమయాజులు, పారనంది జగన్నాథస్వామి, తుమ్మలపల్లి సీతారామారావు, రాంపల్లి నరసింహశర్మ, విద్వాన్ విశ్వం, శ్రీపాద కృష్ణమూర్తి శాస్త్రి, ఆండ్ర శేషగిరిరావు, విశ్వనాథ సత్యనారాయణ, పిలకా గణపతిశాస్త్రి, ఆచంట జానకీరామ్‌, శ్రీశ్రీ, ఆరుద్ర, మాలతీ చందూర్, మల్లాది రామకృష్ణశాస్త్రి, త్రిపురనేని గోపీచంద్, గుంటుపల్లి రాధాకృష్ణమూర్తి, బుచ్చిబాబు, వాసిరెడ్డి సీతాదేవి, జనమంచి రామకృష్ణ, చిలుకూరి నారాయణరావు, దేవులపల్లి కృష్ణశాస్త్రి, ఆచంట శారదాదేవి, తులికా భూషణ్ తదితర రచయితలు ఉన్నారు.

## మూలాలు

* భారత డిజిటల్ లైబ్రరీ లో కిన్నెర జూలై 1950 పత్రిక కాపీ.
# బొబ్బర్లంక (ఆత్రేయపురం)

బొబ్బర్లంక గ్రామ నడి బొడ్డు, బస్సు నిలయం, ఆంజేనేయస్వామి విగ్రహం
బొబ్బర్లంక బ్యారేజి
**బొబ్బర్లంక**, తూర్పు గోదావరి జిల్లా, ఆత్రేయపురం మండలానికి చెందిన గ్రామం... పిన్ కోడ్
**బొబ్బర్లంక**, తూర్పు గోదావరి జిల్లా, ఆత్రేయపురం మండలానికి చెందిన గ్రామం. ఈ గ్రామాన్ని కోనసీమ ముఖద్వారంగా చెపుతారు.రెండు గోదావర్ల మద్య నుండి రావులపాలెం వరకూ గల దారి ద్వారా కోనసీమకు చెంది ఉంది. ధవళేశ్వరం, విజ్జేశ్వరం లను కలుపుతూ ఉన్న వంతెన మద్య రొడ్ ద్వారా వెళ్ళవచ్చు, పిన్ కోడ్: 533 235.

## ఇతర విశేషాలు

* ఇక్కడ కూడలిలో కల హనుమాన్ విగ్రహం ఎత్తు 30 అడుగులు.

## మూలాలు

## వెలుపలి లంకెలు
# 1895

**1895** గ్రెగోరియన్‌ కాలెండరు యొక్క మామూలు సంవత్సరము.

|  |  |
| --- | --- |
| **సంవత్సరాలు:** | 1892 1893 1894 - 1895 - 1896 1897 1898
 |
| **దశాబ్దాలు:** | 1870లు 1880లు  **1890లు** 1900లు 1910లు
 |
| **శతాబ్దాలు:** | 18 వ శతాబ్దం - **19 వ శతాబ్దం** - 20 వ శతాబ్దం
 |

## సంఘటనలు

## జననాలు

Jiddu Krishnamurti 01
* జనవరి 12: యల్లాప్రగడ సుబ్బారావు, భారతదేశానికి చెందిన వైద్య శాస్త్రజ్ఞుడు.
* మార్చి 3: రాగ్నర్ ఫ్రిష్, ఆర్థికవేత్త.
* మే 5 : జ్ఞానాంబ, తెలుగు రచయిత్రి.
* మే 12: జిడ్డు కృష్ణమూర్తి, భారతీయ తత్వవేత్త. (మ.1986)
* ఆగష్టు 14: మాగంటి బాపినీడు, స్వాతంత్ర్య సమరయోధుడు, తెలుగులో విజ్ఞాన సర్వస్వాన్ని ప్రచురించాడు.
* ఆగష్టు 15: వేమూరి గగ్గయ్య, తెలుగు రంగస్థల, సినిమా నటుడు. (మ.1955)
* సెప్టెంబరు 10: విశ్వనాథ సత్యనారాయణ "కవి సమ్రాట్", తొలి జ్ఞానపీఠ అవార్డు గ్రహీత. (మ.1976)
* సెప్టెంబరు 11: వినోబా భావే, స్వాతంత్ర్యసమరయోధుడు, గాంధేయవాది. (మ.1982)
* సెప్టెంబర్ 28: గుర్రం జాషువా, తెలుగు కవి. (మ.1971)
* అక్టోబర్ 8: అడివి బాపిరాజు, బహుముఖ ప్రజ్ఞాశాలి, స్వాంతంత్ర్య సమరయోధుడు, రచయిత, కళాకారుడు, నాటక కర్త. (మ.1952)
* అక్టోబర్ 31: సి.కె.నాయుడు, క్రికెట్ ఆటగాడు. (మ.1967)
* నవంబరు 9: దువ్వూరి రామిరెడ్డి, ఆధునిక తెలుగు సాహితీవేత్త. (మ.1947)
* : గోవిందరాజులు సుబ్బారావు, తెలుగు సినిమా నటుడు. (మ.1959)

## మరణాలు

* ఆగష్టు 5: ఫ్రెడరిక్ ఎంగెల్స్, జర్మన్ సామాజిక శాస్త్రవేత్త, రచయిత, రాజకీయ సిద్ధాంతవాది, తత్త్వవేత్త. (జ.1820)
* సెప్టెంబర్ 28: లూయీ పాశ్చర్, ప్రఖ్యాత ఫ్రెంచి జీవశాస్త్రవేత్త. (జ.1822)

## పురస్కారాలు
# రాగ్నర్ ఫ్రిష్

| **Ragnar Frisch** |
| --- |
| రాగ్నర్ ఫ్రిష్ |
| జననం | (1895-03-03)1895 మార్చి 3 Christiania, Norway |
| మరణం | 1973 జనవరి 31(1973-01-31) (వయసు: 77) Oslo, Norway  |
| జాతీయత | Norway |
| రంగములు | Economics |
| వృత్తిసంస్థలు | University of Oslo |
| చదువుకున్న సంస్థలు | University of Oslo |
| ప్రసిద్ధి | Econometrics Production theory |
| ప్రభావితులు | Trygve Haavelmo |
| ముఖ్యమైన పురస్కారాలు | Nobel Memorial Prize in Economic Sciences (1969) |

రాగ్నర్ ఆంటోన్ కిటిల్ ఫ్రిష్ (1895 మార్చి 3 - 1973 జనవరి 31) 20వ శతాబ్దం ప్రారంభంలో ఆర్థిక శాస్త్రాన్ని పరిమాణాత్మకంగా, గణాంకపరంగా సమాచారం అందించిన శాస్త్రంగా స్థాపించడంలో ప్రధాన సహాయకులలో ఒకరిగా ప్రసిద్ధి చెందిన ప్రభావవంతమైన నార్వేజియన్ ఆర్థికవేత్త. ఆర్థిక వ్యవస్థలను వివరించడానికి గణాంక పద్ధతులను ఉపయోగించడం కోసం అతను 1926లో ఎకనామెట్రిక్స్ అనే పదాన్ని, అలాగే వ్యక్తిగత, సమగ్ర ఆర్థిక వ్యవస్థలను వివరించడానికి 1933లో మైక్రో ఎకనామిక్స్, మాక్రో ఎకనామిక్స్ అనే పదాలను రూపొందించాడు. 1933లో గణాంక సమాచారంతో కూడిన వ్యాపార చక్రాల నమూనాను అభివృద్ధి చేసిన మొదటి వ్యక్తి అతను. తర్వాత జాన్ టిన్‌బెర్గెన్‌తో కలిసి మోడల్‌పై చేసిన కృషికి 1969లో ఆర్థిక శాస్త్రాలలో మొదటి నోబెల్ మెమోరియల్ బహుమతిని గెలుచుకున్నారు.

అతను ఉఓస్లో విశ్వవిద్యాలయంలో విద్యనభ్యసించాడు. 1930 లలో ఆర్థిక సమస్యల సాధనకై గణాంక శాస్త్ర ఆధారిత ఫార్మూలాను ఉపయోగించే ఎకనామెట్రిక్స్ (Econometrics) శాస్త్రానికి అంకురార్పణ చేసాడు. 1955 లో ఎకనమెట్రికా అనే జర్నల్ కు ఎడిటర్ గా పనిచేసాడు. అర్థశాస్త్రంలో ఇతను చేసిన పైశోధనలకు గాను 1969 లో అర్థశాస్త్రపు మొట్టమొదటి నోబెల్ బహుమతి జాన్ టింబర్జెన్ తో కల్సి పంచుకున్నాడు. ఇతను జనవరి 31, 1973 న మరణించాడు.

## మూలాలు
# నీలేష్ కులకర్ణి

**నీలేష్ కులకర్ణి** (జననం 1973 ఏప్రిల్ 3, ముంబాయి) భారత మాజీ క్రికెట్ క్రీడాకారుడు. టెస్ట్ క్రికెట్ లో బౌలింగ్ చేసిన తొలి బంతికే వికెట్టును సాధించి ఆ ఘనత సాధించిన తొలి భారతీయ బౌలర్ గా రికార్డు సృష్టించాడు. ప్రపంచం మొత్తం పై ఈ ఘనత సాధించిన బౌలర్లలో 12 వాడు. 1997-98లో శ్రీలంక పై కొలంబోలో జరిగిన టెస్టు మ్యాచ్ లో కులకర్ణి ఈ ఘనత సాధించాడు. కానీ, ఇతను ఆ మ్యాచ్ లో మరో 70 ఓవర్లు బౌలింగ్ చేసిననూ తదుపరి వికెట్టు లభించలేదు. నాలుగేళ్ళ విరామం తర్వాత ఆస్ట్రేలియాపై జరిగిన టెస్టులో 137 పరుగులకు ఒక్క వికెట్టు సాధించి 588 బంతుల తర్వాత తన రెండో వికెట్టు పడగొట్టాడు. దాంతో అతని అంతర్జాతీయ క్రీడా జీవితం ముగిసింది. ఆ తర్వాత ముంబాయి తరపున రంజీ ట్రోపిలో పాల్గొన్నాడు.
# సుమ కనకాల

| సుమ కనకాల |
| --- |
|  |
| జననం | సుమ  (1974-03-22) 1974 మార్చి 22 కేరళ, భారతదేశం |
| వృత్తి | వ్యాఖ్యాత |
| క్రియాశీలక సంవత్సరాలు | ప్రస్తుతం |
| భాగస్వామి | రాజీవ్ కనకాల |
| పిల్లలు | ఇద్దరు.. రోషన్‌, మనస్విని |
| బంధువులు | లక్ష్మీదేవి కనకాల (అత్తగారు), దేవదాస్ కనకాల (మామగారు) |

**సుమ** (జననం: మార్చి 22, 1974) ప్రజాదరణ పొందిన తెలుగు టెలివిజన్ వ్యాఖ్యాతల్లో (యాంకర్లలో) ఒకరు. ఈటీవీలో ప్రసారమవుతున్న స్టార్ మహిళ కార్యక్రమం వేల ఎపిసోడ్లు పూర్తి చేసినందుకు లిమ్కా బుక్ ఆఫ్ రికార్డ్స్ లోకి ఎక్కింది.

కేరళకు చెందిన ఈమె మాతృ భాష తెలుగు కానప్పటికీ, తెలుగులో అనర్గళంగా మాట్లాడగలదు. ఆమె తెలుగు భాషను ఎంతో చక్కగా మాట్లాడడమే కాదు, వ్యాఖ్యానం (యాంకరింగ్‌) చేస్తూ ఈ రంగంలో మంచి స్థానానికి చేరుకోవడం విశేషం. చక్కటి వ్యాఖ్యానం, చిరునవ్వు, సమయస్ఫూర్తితో ఈమె రంగంలో రాణిస్తుంది. తెలుగు, మలయాళంలతో పాటు హిందీ, ఆంగ్ల భాషలలోను మాట్లాడగలదు. పంచావతారం, స్టార్ మహిళ, భలే ఛాన్సులే వంటి కార్యక్రమాలకు వ్యాఖ్యానం (యాంకరింగు) చేసి మంచి గుర్తింపును పొందింది.టివీ కార్యక్రమాలకే పరిమితం కాకుండా పలు చలనచిత్రాల పాటల ఆవిష్కరణ (ఆడియో రిలీజు) కార్యక్రమాలలో వ్యాఖ్యాతగా వ్యవహరిస్తున్నారు.

## జీవిత విశేషాలు

ఈమె తండ్రి ఉద్యోగ రీత్యా హైదరాబాద్ లో ఉంటున్న సమయంలో దేవదాస్ కనకాల దర్శకత్వం వహించిన **మేఘమాల** సీరియల్ లో చేస్తుండగా రాజీవ్ కనకాలతో పరిచయం అయింది. 1999, ఫిబ్రవరి 10న వీరిద్దరి వివాహం జరిగింది. వీరికి ఒక బాబు, ఒక పాప. సుమ తండ్రి పి.ఎన్.కుట్టి, తల్లి పి.విమల చాలా సంవత్సరాలుగా సికింద్రాబాద్లో ఉంటున్నారు.సుమ తల్లిదండ్రులు చాలాకాలం నుండి హైదరాబాదులో ఉండటంతో సహజంగా తెలుగు భాషమీద పట్టు సాధించింది. చదువులో ఆమె తెలుగు సబ్జెక్టును ఎంచుకోవడంలో, తన తల్లి పాత్ర ఎక్కువగా ఉందని అంటుంది. ఆమె 1999లో తన తోటి నటుడు రాజీవ్ కనకాలను ప్రేమించి పెళ్ళి చేసుకుంది.

## టి.వీ.కార్యక్రమాలు

* క్యాష్
* స్టార్ మహిళ
* పంచావతారం
* సూపర్ సింగర్
* అవాక్కయ్యారా?
* జీన్స్
* భలే చాన్సులే
* పట్టుకొంటే పట్టుచీర
* లక్కు కిక్కు

## ధారావాహికలు

1. వేయి పడగలు
2. మేఘమాల
3. జీవన రంగం
4. అన్వేషిత
5. సుమ
6. మందాకిని
7. సమత
8. ఆరాధన

## సినిమాలు

1. కళ్యాణ ప్రాప్తిరస్తు
2. పవిత్ర ప్రేమ (1998)
3. కలిసి నడుద్దాం (2001)
4. వర్షం
5. ఢీ
6. బాదుషా
7. స్వయంవరం
8. గీతాంజలి
9. రావోయి చందమామ
10. రాఘవ (2002)
11. స్వరాభిషేకం
12. జయమ్మ పంచాయతీ
13. పండంటి సంసారం

## పురస్కారాలు

* 2009లో ఈటీవీ, కోకొకోలా సంస్థలు తెలుగు ఎలక్ట్రానిక్ మాధ్యమంలో ఉత్తమ టివి యాంకర్ల కోసం నిర్వహించిన "లిమ్కా ఫ్రెష్ ఫేస్ ఆఫ్ హంట్" కార్యక్రమంలో మహిళల విభాగంలో విజేతగా నిలిచారు.
* 2010 సంవత్సరానికి గాను ఉత్తమ టివి వ్యాఖ్యాత (పంచావతారం) నంది పురస్కారాన్ని అందుకున్నారు.
* 2010 సంవత్సరానికి గాను ఉత్తమ టివి వ్యాఖ్యాత (స్టార్ మహిళ) లోకల్ టీవి మీడియా పురస్కారాన్ని అందుకున్నారు.
* 2010 సంవత్సరానికి గాను ఉత్తమ టివి వ్యాఖ్యాత (స్టార్ మహిళ) సినీగోర్ పురస్కారాన్ని అందుకున్నారు.

## మూలాలు

## ఇతర లంకెలు

* సుమ కనకాల ఫేస్ బుక్ పేజి
# ఉప్పలపాటి వేంకటనరసయ్య

| ఉప్పలపాటి వేంకటనరసయ్య |
| --- |
| జననం | ఉప్పలపాటి వేంకటనరసయ్య 1891 కదిరి, శ్రీ సత్యసాయి జిల్లా |
| మరణం | 1973, ఫిబ్రవరి 25 |
| వృత్తి | ఉపాధ్యాయుడు |
| ప్రసిద్ధి | కవి, రచయిత |
| మతం | హిందూ |
| తండ్రి | గంగయ్య |
| తల్లి | రంగమ్మ |

**ఉప్పలపాటి వేంకటనరసయ్య** (1891 - 1973, ఫిబ్రవరి 25) ఆంధ్రప్రదేశ్ రాష్ట్రానికి చెందిన కవి, రచయిత.

## జననం, విద్యాభ్యాసం

వేంకటనరసయ్య 1891లో శ్రీ సత్యసాయి జిల్లాలోని కదిరి జన్మించాడు. తల్లి రంగమ్మ, తండ్రి గంగయ్య. ఇతడు హిందూ రజక కులానికి చెందినవాడు. వేంకటనరసయ్య ఏడవ ఏట పల్లెటూరి బడిలో అమరం, ఆంధ్ర పద్య నిఘంటువులను శ్రద్ధగా నేర్చుకున్నాడురు. చిట్వేలి జోర్టు పాఠశాలలో ప్రాథమిక విద్య వరకు చదివాడురు. జీవనోపాధి కోసం 1911లో కొమ్మనవారి పల్లెలో ఒక గ్రాంటు బడిని పెట్టి పిల్లలకు చదువు చెప్పడం ప్రారంభించాడు.

## సాహిత్య ప్రస్థానం

పల్లె వాతావరణంలోని రాత్రి భజన సంకీర్తనలు, నాటకాలు వీరి రచనా వ్యాసంగానికి దోహదపడ్డాయి. 'గుండాల రెడ్డి నాటక సమాజము' వారి చిత్ర నశీయము, పాదుకా పట్టాభిషేకము మొదలగు నాటకాలను చూడటం ద్వారా సంగీతాసక్తి కలిగి, పాటలు, పద్యాలు రాయాలనే కుతూహలం పెరిగింది. వైద్య విద్వాన్ పండిత నారు నాగనార్య సహచర్యంతో సాహిత్యాభిరుచి మరింత పెరిగింది. అప్పటిలో నారు నాగనార్య సత్యాగ్రహ ప్రచారకులుగా ఉండేవాడురు. ఇద్దరు కలిసి దేశ సేవ, సాహిత్య సేవ సమానంగా నిర్వహించారు. అనేక శిలాశాసనముల ప్రతులు వ్రాసి ఉంచారు.

1917-19 సంవత్సరాలలో రాచవీటిలో టీచర్ ట్రైనింగ్ పొందుతున్నప్పుడు రూపనగుడి నారాయణరావు దగ్గర తెలుగు వ్యాకరణం, ఛందో లక్షణం నేర్పుకున్నాడు. వెల్లాల వేంకటాద్రి శర్మ వద్ద మూడు సర్గల వరకు రఘువంశం నేర్చుకున్నాడు. 1950 వరకు వారు ఉపాధ్యాయ వృత్తిని కొనసాగించాడు.

## మరణం

వేంకటనరసయ్య 1973, ఫిబ్రవరి 25న మరణించాడు.

## మూలాలు

## ఇతర లింకులు

* వెబ్ ఆర్కైవ్ లో రాయలసీమ రచయితల చరిత్ర రెండవ సంపుటి ప్రతి
# సెప్టెంబర్ 2

**సెప్టెంబర్ 2**, గ్రెగొరియన్‌ క్యాలెండర్‌ ప్రకారము సంవత్సరములో 245వ రోజు (లీపు సంవత్సరములో 246వ రోజు ). సంవత్సరాంతమునకు ఇంకా 120 రోజులు మిగిలినవి.

|  |  |  |
| --- | --- | --- |
| <<
 | **సెప్టెంబరు** | >>
 |
| ఆది
 | సోమ
 | మంగళ
 | బుధ
 | గురు
 | శుక్ర
 | శని
 |
|  |  | 1 | 2 | 3 | 4 | 5
 |
| 6 | 7 | 8 | 9 | 10 | 11 | 12
 |
| 13 | 14 | 15 | 16 | 17 | 18 | 19
 |
| 20 | 21 | 22 | 23 | 24 | 25 | 26
 |
| 27 | 28 | 29 | 30 |  |  |  |
| **2026** |

## సంఘటనలు

* 1947: తెలంగాణ సాయుధ పోరాటంలో భాగంగా ఉమ్మడి వరంగల్ జిల్లా పరకాలలో శాంతి ర్యాలీ తీస్తున్న వందలాది మందిపై నిజాం రజాకార్లు విచక్షణ రహితంగా కాల్పులు జరపడం, కొంత మందిని గ్రామాల్లో చేట్లకు కట్టివేసి చంపడం జరిగింది. ఈ సంఘటనలో 21మంది మృతిచెందగా వందలాది మంది క్షతగాత్రులయ్యారు.
* 2012 : నిర్మల్లో తెలంగాణ రచయితల సంఘం 6వ మహాసభలు నిర్వహించబడ్డాయి.

## జననాలు

1914: వాసిరెడ్డి భాస్కర రావు, నాటక రచన, బుర్రకథలు, సినీ పాటల రచయిత, సంభాషణల రచయిత (మ.1957)

* 1923: ముదివర్తి కొండమాచార్యులు, రచయిత, పండితుడు.
* 1928: రాయసం వేంకట త్రిపురాంతకేశ్వర రావు, రచయిత, సాహితీవేత్త. (మ.2013)
* 1932: స్యూ మెంగెర్స్, నటి (మ.2011)
* 1936: హరనాథ్, తెలుగు సినిమా కథానాయకుడు. (మ.1989)
* 1942: బాడిగ రామకృష్ణ, 14 వ లోక్‌సభ సభ్యుడు.
* 1943: మల్లావఝ్జల సదాశివ్ కవి, రచయిత, సాహితీవేత్త. (మ.2005)
* 1956: నందమూరి హరికృష్ణ, నటుడు, రాజకీయ నాయకుడు, నందమూరి తారక రామారావు కుమారుడు (మ. 2018).
* 1965: సురేఖ యాదవ్, భారతీయ మొట్టమొదటి మహిళా రైలు డ్రైవర్
* 1968: జీవిత, నటి, రాజకీయ నాయకురాలు.
* 1968: అనుపమ , ప్లే బ్యాక్ సింగర్, మ్యూజిక్ కంపోజర్ , నటి.
* 1971: పవన్ కళ్యాణ్, తెలుగు సినిమా కథానాయకుడు.
* 1986: పార్నంది భగవతి కృష్ణ శర్మ, ఆధునిక కవి, జానపద కళాకారుడు, గాయకుడు, ఉత్తమ ఉపాధ్యాయుడు అవార్డు గ్రహీత, పండితుడు.

## మరణాలు

* 1973: జె.ఆర్.ఆర్.టోల్కీన్, ప్రఖ్యాతుడైన ఆంగ్ల రచయిత, కవి, భాషా చరిత్ర అధ్యయనకారుడు (జ.1892).
* 1992: బార్బరా మెక్‌క్లింటక్, శాస్త్రవేత్త, నోబెల్ బహుమతి గ్రహీత (జ. 1902).
* 2009: వై.ఎస్.రాజశేఖరరెడ్డి, ఆంధ్ర ప్రదేశ్ 16వ ముఖ్యమంత్రి, కాంగ్రేసు పార్టీ నాయకుడు (జ.1949).
* 2022: మందాడి సత్యనారాయణ రెడ్డి, రాజకీయనాయకుడు, తెలంగాణ ఉద్యమ నేత, మాజీ ఎమ్మెల్యే. (జ.1936)

## పండుగలు , జాతీయ దినాలు

* ప్రపంచ కొబ్బరి దినోత్సవం.

## బయటి లింకులు

* బీబీసి: ఈ రోజున
* టీ.ఎన్.ఎల్: ఈ రోజు చరిత్రలో
* చరిత్రలో ఈ రోజు : సెప్టెంబర్ 2
* చారిత్రక సంఘటనలు 366 రోజులు - పుట్టిన రోజులు - స్కోప్ సిస్టం.
* ఈ రోజున చరిత్రలో ఏమి జరిగింది.
* ఈ రోజున ఏమి జరిగిందంటే.
* చరిత్రలో ఈ రోజున జరిగిన సంగతులు.
* ఈ రొజు గొప్పతనం.
* కెనడాలో ఈ రోజున జరిగిన సంగతులు
* చరిత్రలోని రోజులు

---

సెప్టెంబర్ 1 - సెప్టెంబర్ 3 - ఆగష్టు 2 - అక్టోబర్ 2 -- అన్ని తేదీలు

|  |
| --- |
| జనవరి | ఫిబ్రవరి | మార్చి | ఏప్రిల్ | మే | జూన్ | జూలై | ఆగష్టు | సెప్టెంబరు | అక్టోబరు | నవంబరు | డిసెంబరు
 |
# జె.ఆర్.ఆర్.టోల్కీన్

| జె.ఆర్.ఆర్.టోల్కీన్స్ సీబీఈ, ఎఫ్ఆర్ఎస్ఎల్ |
| --- |
| జననం | జాన్ రొనాల్డ్ రూయిల్ టోల్కీన్ (1892-01-03)1892 జనవరి 3 బ్లూంఫౌంటైన్, ఆరెంజ్ ఫ్రీ స్టేట్ (ఆధునిక కాలపు దక్షిణాఫ్రికా) |
| మరణం | 1973 సెప్టెంబరు 2(1973-09-02) (వయసు: 81) బోర్న్ మౌత్, యునైటెడ్ కింగ్ డం |
| వృత్తి | రచయిత, విద్యావేత్త, ఆచార్యుడు, భాషా చరిత్రకారుడు, కవి |
| జాతీయత | బ్రిటీష్ |
| పూర్వ విద్యార్థి | ఎక్సెటెర్ కళాశాల, ఆక్స్ ఫర్డ్ |
| సాహిత్య ప్రక్రియ | ఫాంటసీ, హై ఫాంటసీ, అనువాదం, సాహిత్య విమర్శ |
| ప్రసిద్ధ రచనలుs | * *ద హాబిట్*
* *లార్డ్ ఆఫ్ ద రింగ్స్*
* *ద సిల్మరిలియన్*
 |
| దాంపత్యభాగస్వామి | ఎడిత్ బ్రాత్ (1916–1971) |
| పిల్లలు | * జాన్ ఫ్రాన్సిస్ (1917–2003)
* మైకేల్ హిల్లరీ (1920–1984)
* క్రిస్టొఫర్ జాన్ (జ. 1924)
* ప్రిస్కిల్లా అన్నే (జ. 1929)
 |
| **Military career** |
| సేవలు/శాఖ | బ్రిటీష్ సైన్యం |
| సేవా కాలం | 1915–1920 |
| ర్యాంకు | లెఫ్టినెంట్ |
| యూనిట్ | లాంకషైర్ ఫ్యూసిలియర్స్ |
| పోరాటాలు / యుద్ధాలు | మొదటి ప్రపంచ యుద్ధం
* సోమె యుద్ధం
 |
|  |

J .R .R. Tolkien
**జాన్ రొనాల్డ్ రూయెల్ టోల్కీన్** CBE FRSL (/ˈtɒlkiːn//ˈtɒlkiːn/; 3 జనవరి 1892 – సెప్టెంబర్ 2 1973), ప్రముఖంగా జె. ఆర్. ఆర్. టోల్కీన్ గా ప్రఖ్యాతుడైన, ఆంగ్ల రచయిత, కవి, భాషా చరిత్ర అధ్యయనకారుడు, విశ్వవిద్యాలయ ఆచార్యుడు. ఆయన అతి ఎక్కువ ఫాంటసీ కలిగిన *ది హాబిట్*, *ది లార్డ్ ఆఫ్ ది రింగ్స్*, ది సిల్మరిలియన్ వంటి క్లాసిక్ రచనలు చేసిన రచయితగా ప్రఖ్యాతుడు.

1925 నుంచి 1945 వరకూ రాలిన్సన్, బాస్వర్త్ ప్రొఫెసర్ ఆఫ్ ఆంగ్లో-సాక్సన్ గానూ, పెంబ్రోక్ కళాశాల, ఆక్స్ ఫర్డ్ ఫెలోగానూ వ్యవహరించారు. 1945 నుంచి 1959 వరకూ మెర్తాన్ ప్రొఫెసర్ ఆఫ్ ఇంగ్లీష్ అండ్ లిటరేచర్ గా, ఆక్స్ ఫర్డ్ మెర్తాన్ కళాశాల ఫెలో గానూ వ్యవహరించారు. ఆయన ఒకప్పుడు రచయిత సి. ఎస్. లూయిస్ కు అత్యంత సన్నిహిత మిత్రుడు, వారిద్దరూ సాహిత్య చర్చల సమూహమైన ఇంక్లింగ్స్ లో సభ్యులుగా ఉండేవారు. 28 మార్చి 1972న ఎలిజబెత్ II టోల్కీన్ ను కమాండర్ ఆఫ్ ద ఆర్డర్ ఆఫ్ ది బ్రిటీష్ ఎంపైర్ గా నియమించారు.

టోల్కీన్ మరణం తర్వాత, ఆయన కుమారుడు క్రిస్టఫర్, తన తండ్రి రాసుకున్న విస్తృతమైన నోట్సులు, ప్రచురణకు నోచుకోని రాతప్రతులు పరిష్కరించి వరుసగా చాలా రచనలు ప్రచురించారు. వాటిలో *సిల్మరిలియన్* వంటి ప్రఖ్యాత రచన కూడా ఒకటి. ద హాబిట్, ద లార్డ్ ఆఫ్ ద రింగ్స్ వంటివాటితో దీన్ని కలపగా కథలు, కవితలు, కల్పనాత్మక చరిత్రలు, కొత్తగా కనిపెట్టిన భాషలు, సాహిత్య వ్యాసాల వంటివాటిలో వేరే ఆర్డా, మిడిల్ ఎర్త్ వంటి ప్రాంతాలు కలిగిన కల్పనాత్మక ప్రపంచాన్ని కలిగివుంది. 1951 నుంచి 1955 వరకూ టోల్కీన్ లెజెండరీయమ్ అన్న పదాన్ని ఆయన తన ఈ రచనల్లో ప్రధాన భాగాన్ని గుర్తించేందుకు వ్యవహరించారు.

టోల్కీన్ కు పూర్వం పలువురు రచయితలు ఫాంటసీ రచనలు రాసి ప్రచురించినా, ద హాబిట్, ద లార్డ్ ఆఫ్ ద రింగ్స్ రచనల విజయం ఈ సాహిత్య విభాగం నేరుగా నూతనోత్సాహం పొందడానికి కారణమైంది. తద్వారా టోల్కీన్ ను ఆధునిక ఫాంటసీ సాహిత్య పితామహునిగానూ—లేక, మరింత స్పష్టంగా హై ఫాంటసీ పితామహుడిగానూ పరిగణిస్తున్నారు. 2008లో, *ద టైమ్స్* "1945 తర్వాత నుంచి 50 అతిగొప్ప బ్రిటీష్ రచయితలు" అన్న లిస్టులో 6వ వారిగా ప్రకటించింది. *ఫోర్బ్స్* 2009లో మరణించిన సెలబ్రెటీల్లో అతి-ఎక్కువ సంపాదిస్తున్నవారిలో 5వ వారిగా ర్యాంకునిచ్చింది.
# ఆదిరాజు వీరభద్రరావు

|  |
| --- |
| ఆదిరాజు వీరభద్రరావు |
|

---

వ్యక్తిగత వివరాలు
 |

---

 |
| జననం
 | నవంబరు 16, 1890 దెందుకూరు
 |
| మరణం
 | సెప్టెంబరు 28, 1973
 |

**ఆదిరాజు వీరభద్రరావు** (నవంబరు 16, 1890 - సెప్టెంబరు 28, 1973) తెలంగాణ ప్రాంతపు చరిత్ర, సంస్కృతిపై విశేష పరిశోధన చేసిన గొప్ప బాషా శాస్త్రవేత్త.

## జననం - విద్యాభ్యాసం

ఇతను 1890 నవంబరు 16న ఖమ్మం జిల్లా, మధిర మండలం, దెందుకూరు గ్రామంలో ఒక బ్రాహ్మణ కుటుంబంలో జన్మించాడు. చిన్న వయస్సులో ఉన్నప్పుడే తండ్రి లింగయ్య మరణించాడు. తల్లి వెంకమాంబ ఇతన్ని మంచి చదువు చదివించాలని తలచి దూరపు బంధువైన రావిచెట్టు రంగారావు ను ఆశ్రయించింది. రావిచెట్టు ప్రోత్సాహం, సహాయంతో ఆదిరాజు చాదర్‌ఘాట్ ఉన్నత పాఠశాలనుండి విద్యనభ్యసించి, రావిచెట్టు రంగారావు ఇంట్లో నెలకొల్పిన శ్రీ కృష్ణ దేవరాయాంధ్ర భాషా నిలయం గ్రంథాలయానికి తొలి గ్రంథపాలకుడిగా ఆదిరాజు వీరభద్రరావు నియమితులైనాడు.

## రచనా ప్రస్థానం

1908లో కొమర్రాజు లక్ష్మణరావు యొక్క విజ్ఞాన చంద్రికా మండలి హైదరాబాదు నుండి మద్రాసుకు తరలి వెళ్ళవలసి వచ్చిన తరుణంలో, లక్ష్మణరావు విజ్ఞప్తి మేరకు వీరభద్రరావు కూడా మండలిలో పనిచేయటానికి మద్రాసు వెళ్ళాడు. మండలిలో పనిచేస్తున్న సమయంలో అనేక ప్రసిద్ధ రచయితలు, కవులు, పండితులు, పరిశోధకులతో పరిచయం ఏర్పడింది. లక్ష్మణరావుచే ప్రభావితుడై, ఆయన మార్గదర్శకత్వంలో చక్కని పరిశోధకునిగాను, బాధ్యతాయుత రచయితగాను శిక్షణ పొందాడు. 1914లో హైదరాబాదుకు తిరిగివచ్చి మహబూబ్ కళాశాలలో తెలుగు ఆచార్యునిగా నియమితుడయ్యాడు. ఆ తరువాత ఛాదర్‌ఘాట్ ఉన్నత పాఠశాలలోనూ, నారాయణగూడలోని బాలికోన్నత పాఠశాలలోనూ తెలుగు పండితునిగా పనిచేశాడు. మర్రి చెన్నారెడ్డి ఇతని శిష్యులలో ప్రముఖుడు.

1921లో తెలంగాణ సాహితీ సాంస్కృతిక వికాసానికై ఆంధ్ర పరిశోధక మండలి స్థాపించినప్పుడు దానికి కార్యదర్శిగా ఆదిరాజు పనిచేశాడు. ఆ సంస్థ తెలంగాణ లోని పలు చారిత్రక ప్రదేశాలు, శిలా శాసనాలు, తాళపత్ర గ్రంథాలు సేకరించి "తెలంగాణ శాసనాలు" పేరిట పెద్ద గ్రంథాన్ని ప్రచురించుటలో ఆదిరాజు కృషి నిరుపమానమైనది. కాకతీయ రాజ్య పతనానంతరం ఓరుగల్లును ఏలిన సీతాపతి (షితాబుఖాను) చరిత్రను వెలువరించాడు. తెలంగాణ 9 జిల్లాల చరిత్రను, *భాగ్యనగరం* గ్రంథాలను కూడా రచించాడు.

## సారస్వత, గ్రంథాలయ సేవ

ఇతడు శ్రీ కృష్ణ దేవరాయాంధ్ర భాషా నిలయంలో లైబ్రేరియన్‌గా, కార్యదర్శిగా, అధ్యక్షుడిగా పనిచేశాడు. విజ్ఞానచంద్రిగా గ్రంథమాల కార్యాలయ ప్రముఖుడిగా, ఆంధ్ర జనసంఘ కార్యవర్గ సభ్యుడిగా, లక్ష్మణరాయ పరిశోధకమండలి కార్యదర్శిగా, ఆంధ్ర సారస్వతపరిషత్తు స్థాపక సభ్యుడిగా, ఆంధ్ర చంద్రికా గ్రంథమాల ప్రధాన సంపాదకుడిగా, విజ్ఞానవర్ధినీ పరిషత్తు సభ్యుడిగా, సంగ్రహాంధ్ర విజ్ఞానకోశ యాబై వ్యాసాలు రాశాడు.ప్రధాన సంగ్రాహకుడిగా, ఆంధ్రప్రదేశ్ సాహిత్య అకాడమీ విశిష్ట సభ్యునిగా ఇతడు తన సేవలను అందించాడు.

అలనాటి దక్కన్ రేడియోలో తెలుగులో మొట్టమొదటి ప్రసంగం చేసిన ఘనత ఇతనికే దక్కింది.

## మరణం

1973, సెప్టెంబరు 28 న మరణించాడు.

## మూలాలు

* ఆర్కీవులో జీవిత చరితావళి పూర్తి పుస్తకం.
# పాబ్లో నెరుడా

|  |
| --- |
| **పాబ్లో నెరుడా** |
|  |
| జననం:
 | 12 జూలై 1904
 |
| వృత్తి:
 | కవి, దౌత్యవేత్త, రాజకీయ నాయకుడు
 |

**పాబ్లో నెరుడా**  (ఆంగ్లం: Pablo Neruda) (జూలై 12, 1904 – సెప్టెంబరు 23, 1973) ఒక స్పానిష్ కవి, రాజకీయ నాయకుడు. చిలీ దేశస్తుడు. ఇతనిని నోబెల్ పురస్కారం 1971 లో వరించింది. ఇతని అసలు పేరు నెఫ్టాలి రికార్డో రేయిస్ బసాల్టో (**Neftalí Ricardo Reyes Basoalto**). పాబ్లో నెరుడా అన్నది ఇతని కలం పేరు. తరువాతి కాలంలో తన పేరును పాబ్లో నెరుడాగా మార్చుకున్నాడు. సముద్రం ఇతని కవిత్వంలో అంతర్భాగం. అందుకే ఇతనిని సముద్ర కవి అనికూడా అంటారు.

తెలుగులో నెరుడా అనువాదాలు చాలా మంది కవులుచేశారు, చేస్తున్నారు.

## మూలాలు

* ఆంగ్ల వికీలో వ్యాసం
# ఆర్. కృష్ణసామి నాయుడు

|  |
| --- |
| ఆర్. కృష్ణసామి నాయుడు దిద్దుబాటు R. Krishnasamy Naidu ரா. கிருஷ்ணசாமி நாயுடு |
|
ఆర్. కృష్ణసామి నాయుడు దిద్దుబాటు |
|

---

వ్యక్తిగత వివరాలు
 |

---

 |
| జననం
 | (1902-01-05)1902 జనవరి 5 P.Ramachandrapuram , శ్రీవిల్లి పుత్తూరు, తమిళనాడు, భారత దేశము
 |
| మరణం
 | 1973 అక్టోబరు 30(1973-10-30) (వయసు: 72)
 |
| రాజకీయ పార్టీ
 | భారత జాతీయ కాంగ్రేసు
 |

రా.కి. అని పిలువడే **ఆర్. కృష్ణసామి నాయుడు** (జనవరి 5, 1902 - అక్టోబర్ 30, 1973) ఒక భారతీయ రాజకీయ నాయకుడు, స్వాతంత్ర్య సమరయోధుడు, అభ్యుదయ కర్షకుడు, ప్రముఖ సంఘ సేవకుడు. తమిళ శ్లోకాలలో ఆసక్తి, పుస్తకాలు చదవడం, కర్ణాటక సంగీతంలో ఆసక్తి.

1922 లో భారత జాతీయ కాంగ్రెస్ లో చేరాడు. శాసనోల్లంఘన ఉద్యమం సమయంలో 1930 లో ఖైదు కాబడ్డాడు.
1952 లో "ఎధిర్ కో టై" నియోజకవర్గం నుండి మొట్ట మొదటి మద్రాసు శాసనసభకి ఎంపికయ్యారు.
1957 ఎన్నికలలో శ్రీవిల్లి పుత్తూరు నియోజకవర్గం నుండి తమిళనాడు శాసన సభ అభ్యర్థిగా ఎన్నికయ్యారు.
1962 ఎన్నికలలో రాజాపాలయం నియోజకవర్గం నుండి తమిళనాడు శాసన సభ అభ్యర్థిగా ఎన్నికయ్యారు.

1962 లో తమిళనాడు కాంగ్రెస్ కమిటీ అధ్యక్షుడుగా ఎన్నికయ్యాడు

## సూచనలు

## బయటి లింకులు
# ధాకడ్

| ధాకడ్ |
| --- |
|  |
| దర్శకత్వం | రజనీష్ రాజి ఘాయ్ |
| రచన | రితేష్ షా (డైలాగ్) |
| కథ | రజనీష్ రాజి ఘాయ్ చింతన్ గాంధీ రినిష్ రవీంద్ర |
| నిర్మాత | దీపక్ ముకుత్ సోహెల్ మకాలై |
| తారాగణం | * కంగనా రనౌత్
* అర్జున్ రాంపాల్
* దివ్యా దత్తా
* షరీబ్ హష్మి
 |
| ఛాయాగ్రహణం | టెట్సుయో నాగత |
| కూర్పు | రామేశ్వర్ ఎస్. భగత్ |
| సంగీతం | **స్కోర్:** ధృవ్ ఘనేకర్ **పాటలు:** శంకర్-ఎహసాన్-లాయ్ ధృవ్ ఘనేకర్ బాద్షా హితేన్ కుమార్ |
| నిర్మాణ సంస్థలు | సోహుమ్ రాక్ స్టార్ ఎంట‌ర్‌టైన్‌మెంట్ సోహెల్ మకాలై ప్రొడక్షన్స్ అసైలం ఫిలిమ్స్ |
| పంపిణీదార్లు | జీ స్టూడియోస్ |
| విడుదల తేదీ | 2022 మే 20 (2022-05-20) |
| సినిమా నిడివి | 131 నిముషాలు |
| దేశం | భారతదేశం |
| భాష | హిందీ |

**ధాకడ్** 2022లో విడుదలైన హింది సినిమా. సోహుమ్ రాక్ స్టార్ ఎంట‌ర్‌టైన్‌మెంట్, సోహెల్ మకాలై ప్రొడక్షన్స్, అసైలం ఫిలిమ్స్ బ్యానర్‌లపై దీపక్ ముకుత్, సోహెల్ మకాలై నిర్మించిన ఈ సినిమాకు రజనీష్ రాజి ఘాయ్ దర్శకత్వం వహించాడు. కంగనా రనౌత్, అర్జున్ రాంపాల్, దివ్యా దత్తా ప్రధాన పాత్రల్లో నటించిన ఈ సినిమా మే 20న విడుదలైంది.

## మూలాలు

## బయటి లింకులు

* ఇంటర్నెట్ మూవీ డేటాబేసు లో *ధాకడ్*
# ది డిప్లొమాట్

| ది డిప్లొమాట్ |
| --- |
|  |
| దర్శకత్వం | శివం నాయర్ |
| రచన | రితేష్ షా |
| నిర్మాత | భూషణ్ కుమార్ క్రిషన్ కుమార్ జాన్ అబ్రహం విపుల్ డి. షా అశ్విన్ వర్దే ​​రాజేష్ బహ్ల్ సమీర్ దీక్షిత్ జతీష్ వర్మ రాకేష్ డాంగ్ |
| తారాగణం | * జాన్ అబ్రహం
* సాదియా ఖతీబ్
* కుముద్ మిశ్రా
* షరీబ్ హష్మి
* రేవతి
 |
| ఛాయాగ్రహణం | డిమో పోపోవ్ |
| కూర్పు | కునాల్ వాల్వ్ |
| సంగీతం | **పాటలు:** మనన్ భరద్వాజ్ అనురాగ్ సైకియా **స్కోర్:** ఇషాన్ ఛబ్రా |
| నిర్మాణ సంస్థలు | టి-సిరీస్ ఫిల్మ్స్ జెఎ ఎంట‌ర్‌టైన్‌మెంట్ వాకౌ ఫిల్మ్స్ సీతా ఫిల్మ్స్ ఫార్చ్యూన్ పిక్చర్స్ |
| పంపిణీదార్లు | పనోరమా స్టూడియోస్ |
| విడుదల తేదీ | 2025 మార్చి 14 (2025-03-14) |
| సినిమా నిడివి | 137 నిమిషాలు  |
| దేశం | భారతదేశం |
| భాష | హిందీ |

**ది డిప్లొమాట్** 2025లో విడుదలైన యాక్షన్ థ్రిల్లర్ సినిమా. శివం నాయర్ దర్శకత్వం వహించగా రితేష్ షా రచించిన ఈ సినిమాలో జాన్ అబ్రహం, సాదియా ఖతీబ్ ప్రధాన పాత్రలలో నటించగా టి-సిరీస్ ఫిల్మ్స్, జెఎ ఎంట‌ర్‌టైన్‌మెంట్, వాకౌ ఫిల్మ్స్, సీతా ఫిల్మ్స్, ఫార్చ్యూన్ పిక్చర్స్ బ్యానర్‌లపై భూషణ్ కుమార్, క్రిషన్ కుమార్, జాన్ అబ్రహం, విపుల్ డి. షా, అశ్విన్ వర్దే, ​​రాజేష్ బహ్ల్, సమీర్ దీక్షిత్, జతీష్ వర్మ, రాకేష్ డాంగ్ నిర్మించిన ఈ సినిమా మార్చి 14న హోలీ పండుగ సందర్భంగా థియేటర్లలో విడుదలైంది.

## నటీనటులు

* భారత దౌత్యవేత్త జె.పి.సింగ్‌గా జాన్ అబ్రహం
* భారతదేశానికి తిరిగి వెళ్లాలని కోరుకునే మహిళ ఉజ్మా అహ్మద్‌గా సాదియా ఖతీబ్
* సీనియర్ దౌత్యవేత్త న్యాయవాది ఎన్.ఎం.సయ్యద్‌గా కుముద్ మిశ్రా
* తివారీగా షరీబ్ హష్మి
* భారత ప్రభుత్వంలో సీనియర్ సలహాదారుగా రేవతి (సుష్మా స్వరాజ్ ఆధారంగా రూపొందించబడిన పాత్ర)

## పాటలు

ది డిప్లొమాట్ సినిమాకి మనన్ భరద్వాజ్, అనురాగ్ సైకియా సంగీతం అందించారు, మనోజ్ ముంతాషిర్, కౌసర్ మునీర్ పాటలు రాశారు.

| సం. | పాట | పాట రచయిత | సంగీతం | గాయకులు | పాట నిడివి |
| --- | --- | --- | --- | --- | --- |
| 1. | "ఘర్" | కౌసర్ మునీర్ | అనురాగ్ సైకియా | వరుణ్ జైన్, రోమీ, అనురాగ్ సైకియా | 3:52 |
| 2. | "భారత్" | మనోజ్ ముంతాషిర్ | మనన్ భరద్వాజ్ | హరిహరన్ , ప్రజక్తా శుక్రే, హిమానీ కపూర్, నటరాజ్ క్షేరిచా, స్వప్నోమోయ్ చౌదరి, కమల్ భారతి | 3:18 |
| 3. | "నైనా" | కౌసర్ మునీర్ | అనురాగ్ సైకియా | వరుణ్ జైన్, రోమీ, అనురాగ్ సైకియా | 3:52 |
| మొత్తం నిడివి: | 11:02 |

## మూలాలు

## బయటి లింకులు

* ఇంటర్నెట్ మూవీ డేటాబేసు లో *ది డిప్లొమాట్*
# అశ్వని (నటి)

| అశ్వని |
| --- |
|  |
| జననం | (1969-07-14)1969 జూలై 14 నెల్లూరు |
| మరణం | 2012 సెప్టెంబరు 24(2012-09-24) (వయసు: 43) చెన్నై |
| వృత్తి | నటి |

**అశ్వని**ఒక సినీ నటి. 1980 వ దశకంలో సుమారు 150 పైగా దక్షిణాది భాషల చిత్రాలలో నటించింది.

## సినిమారంగం

విక్టరీ వెంకటేశ్‌తో కలియుగ పాండవులు, సూపర్‌ స్టార్‌ ఘట్టమనేని కృష్ణతో కొడుకు దిద్దిన కాపురం, రాజశేఖర్‌తో అమెరికా అబ్బాయి రాజేంద్రప్రసాద్‌తో పూలరంగడు, స్టేషన్‌ మాస్టర్ చిత్రాలతో పాటూ చూపులు కలసిన శుభవేళ, అనాదిగా ఆడది వంటి పలు సినిమాలలో తన నటనతో తెలుగు ప్రేక్షకులకు దగ్గరయింది.

150కి పైగా తెలుగు, తమిళ చిత్రాల్లో నటించింది.

## మరణం

కాలేయానికి సంబంధించిన జబ్బుతో బాధపడుతూ 2012, సెప్టెంబర్ 24న చెన్నైలో మరణించింది.

## నటించిన సినిమాలు

### తెలుగు

1. కలియుగ పాండవులు
2. కొడుకు దిద్దిన కాపురం
3. అమెరికా అబ్బాయి (1987)
4. పూలరంగడు
5. స్టేషన్‌ మాస్టర్
6. చూపులు కలసిన శుభవేళ
7. అనాదిగా ఆడది
8. రక్తజ్వాల
9. పెళ్ళి చేసి చూడు
10. వివాహ భోజనంబు

## మూలాలు